stanford-oval/wikipedia huggingface dataset:
อนุสัญญาระหว่างประเทศว่าด้วยความปลอดภัยแห่งชีวิตในทะเล
แหล่งข้อมูลอื่น

International Life-Saving Appliance (LSA) Code – under the auspices of the International Convention for the Safety of Life at Sea (SOLAS) of 1 November 1974, (London, 4 June 1996)
International Convention for the Safety of Life at Sea เก็บถาวร 7 มีนาคม 2016 ที่ เวย์แบ็กแมชชีน, Treaty in ECOLEX-the gateway to environmental law (English)
USCG: Lifesaving & Fire Safety Division
USCG Summary of IMO conventions
IMO: Status of Conventions
SOLAS: container weighing method 1 & 2
10 things you need to know about the new SOLAS regulations เก็บถาวร 9 กุมภาพันธ์ 2021 ที่ เวย์แบ็กแมชชีน
EDI providers
| ด ค กท่าเรือและอ่าวจอดเรือ |
| --- | --- |
ประเภท:  ท่าเรือต้นทาง  สถานีเติมเชื้อเพลิง  ท่าจอดเรือภายในประเทศ  ท่าเรือภายในประเทศ  ท่าเรือรับส่ง  ท่าเรือรอง  ท่าขาเข้า  ท่าเรือบก  พื้นที่ทอดสมอ  เขื่อนเทียบเรือ  ฐานทัพเรือ 
การจัดอันดับ:  World's busiest port  Busiest container ports  Busiest by tonnage  Busiest by cruise passengers  Countries by container port traffic 
ที่ตั้ง:  Arctic  Atlantic  Indian  Pacific  Southern 
การบริหารจัดการท่าเรือ:  การขนส่งทางทะเล  การท่าเรือ  รัฐเจ้าของท่าเรือ  Harbour engineer  Port operator  Security  Port operations simulator  Terminal Operating System 
อนุสัญญา:  SOLAS  MARPOL 73/78  STCW  อนุสัญญาว่าด้วยการจัดการน้ำอับเฉา 
  หมวดหมู่   คอมมอน   วิกิพจนานุกรม "ท่าเรือ" 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  กาตาลุญญา  เยอรมนี  อิสราเอล  สหรัฐ
ทฤษฎีบทมูลฐานของแคลคูลัส

ทฤษฎีบทมูลฐานของแคลคูลัส (อังกฤษ: Fundamental theorem of calculus) เป็นทฤษฎีบทที่กล่าวว่าอนุพันธ์และปริพันธ์ซึ่งเป็นการดำเนินการหลักในแคลคูลัสนั้นผกผันกัน
ทฤษฎีบทมูลฐานของแคลคูลัสสามารถแบ่งได้เป็นสองส่วน ทฤษฎีบทมูลฐานของแคลคูลัสส่วนแรก (First fundamental theorem of calculus) กล่าวว่าสำหรับฟังก์ชันต่อเนื่อง  f ใด ๆ ปฏิยานุพันธ์ของ  f สามารถหาได้จากการอินทิเกรต  f เหนือช่วงสักช่วง แล้วให้ขอบเขตบนของการอินทิเกรตเป็นตัวแปรของฟังก์ชัน
ทฤษฎีบทมูลฐานของแคลคูลัสส่วนที่สอง (Second fundamental theorem of calculus) กล่าวว่าปริพันธ์ของฟังก์ชัน  f เหนือช่วงสักช่วง จะเท่ากับผลต่างของค่าของปฏิยานุพันธ์ของ  f ที่จุดขอบของช่วง
ทฤษฎีบททั้งสองเป็นหัวใจสำคัญของแคลคูลัส ผลสืบเนื่องสำคัญของทฤษฎีบทมูลฐานของแคลคูลัสทำให้เราสามารถคำนวณหาปริพันธ์โดยใช้ปฏิยานุพันธ์ของฟังก์ชัน
ภาพโดยทั่วไป

โดยทั่วไปแล้ว ทฤษฎีบทนี้กล่าวว่าผลรวมของการเปลี่ยนแปลงที่น้อยยิ่ง ในปริมาณในช่วงเวลา (หรือปริมาณอื่น ๆ) นั้นเข้าใกล้การเปลี่ยนแปลงรวม
เพื่อให้เห็นด้วยกับข้อความนี้ เราจะเริ่มด้วยตัวอย่างนี้ สมมติว่าอนุภาคเดินทางบนเส้นตรงโดยมีตำแหน่งจากฟังก์ชัน x(t) เมื่อ t คือเวลา อนุพันธ์ของฟังก์ชันนี้เท่ากับความเปลี่ยนแปลงที่น้อยมาก ๆ ของ x ต่อช่วงเวลาที่น้อยมาก ๆ (แน่นอนว่าอนุพันธ์ต้องขึ้นอยู่กับเวลา) เรานิยามความเปลี่ยนแปลงของระยะทางต่อช่วงเวลาว่าเป็นอัตราเร็ว v ของอนุภาค ด้วยสัญกรณ์ของไลบ์นิซ
เมื่อจัดรูปสมการใหม่จะได้
จากตรรกะข้างต้น ความเปลี่ยนแปลงใน x ที่เรียกว่า  \Delta x คือผลรวมของการเปลี่ยนแปลงที่น้อยมาก ๆ dx มันยังเท่ากับผลรวมของผลคูณระหว่างอนุพันธ์และเวลาที่น้อยมาก ๆ
ผลรวมอนันต์นี้ คือ ปริพันธ์ ดังนั้นการหาปริพันธ์ทำให้เราสามารถคืนฟังก์ชันต้นของมันจากอนุพันธ์เช่นเดียวกัน การดำเนินการนี้ผกผันกัน หมายความว่าเราสามารถหาอนุพันธ์ของผลการหาปริพันธ์ ซึ่งจะได้ฟังก์ชันอัตราเร็วคืนมาได้
เนื้อหาของทฤษฎีบท

ทฤษฎีบทมูลฐานของแคลคูลัสมีสองส่วน
เนื้อหาของทฤษฎีบท > ทฤษฎีบทมูลฐานของแคลคูลัสส่วนแรก

ให้  f เป็นฟังก์ชันที่หาปริพันธ์ได้บนช่วงปิด  [a,b] และ  F เป็นฟังก์ชันบนช่วง  [a,b] นิยามโดย
แล้ว  F ต่อเนื่องบน  [a,b] ยิ่งไปกว่านั้น ถ้า  f เป็นฟังก์ชันต่อเนื่องบน  [a,b] แล้ว  F หาอุนพันธ์ได้ทุกจุดบน  [a,b] และ  F'(x)=f(x)\, สำหรับทุก  x ในช่วง  [a,b]
เนื้อหาของทฤษฎีบท > ทฤษฎีบทมูลฐานของแคลคูลัสส่วนที่สอง

ให้  f เป็นฟังก์ชันหาอนุพันธ์ได้บนช่วงปิด  [a,b]  ถ้า  f' หาปริพันธ์ได้บนช่วงปิด  [a,b] แล้ว
สำหรับทุก  a\leq x\leq b
บทพิสูจน์ > ส่วนที่ 1

กำหนดให้
ให้ x1 และ x1 + Δx อยู่ในช่วง [a, b] จะได้
และ
นำทั้งสองสมการมาลบกันได้
เราสามารถแสดงได้ว่า
ย้ายข้างสมการได้
นำไปแทนค่าใน (1) จะได้
ตามทฤษฎีบทค่าเฉลี่ยสำหรับการอินทิเกรต จะมี c อยู่ในช่วง [x1, x1 + Δx] ที่ทำให้
แทนค่าลงใน (2) ได้
หารทั้งสองข้างด้วย Δx จะได้
ใส่ลิมิต Δx → 0 ทั้งสองข้างของสมการ
สมการข้างซ้ายจะเป็นอนุพันธ์ของ F ที่ x1
เพื่อหาลิมิตของสมการข้างขวา เราจะใช้ทฤษฎีบท squeeze เพราะว่า c อยู่ในช่วง [x1, x1 + Δx] ดังนั้น x1 ≤ c ≤ x1 + Δx
จาก  \lim _{\Delta x\to 0}x_{1}=x_{1} และ  \lim _{\Delta x\to 0}x_{1}+\Delta x=x_{1}
ตามทฤษฎีบท squeeze จะได้ว่า
แทนค่าลงใน (3) จะได้
ฟังก์ชัน f มีความต่อเนื่องที่ c ดังนั้น เราสามารถนำลิมิตแทนในฟังก์ชันได้ ดังนั้น
จบการพิสูจน์
(Leithold et al, 1996)
บทพิสูจน์ > ส่วนที่ 2

ต่อไปนี้คือบทพิสูจน์ลิมิตโดย ผลรวมของรีมันน์-ดาบูต์
ให้ f เป็นฟังก์ชันที่มีความต่อเนื่องบนช่วง [a, b] และ F เป็นปฏิยานุพันธ์ของ f พิจารณานิพจน์ต่อไปนี้
ให้  a=x_{0}<x_{1}<x_{2}<\ldots <x_{n-1}<x_{n}=b จะได้
แล้วบวกและลบด้วยจำนวนเดียวกัน จะได้
เขียนใหม่เป็น
เราจะใช้ทฤษฎีบทค่าเฉลี่ย ซึ่งกล่าวว่า
ให้ f เป็นฟังก์ชันที่มีความต่อเนื่องบนช่วง [a, b] และมีอนุพันธ์บนช่วง (a, b) แล้ว จะมี c อยู่ใน (a, b) ที่ทำให้
และจะได้
ฟังก์ชัน F เป็นฟังก์ชันที่หาอนุพันธ์ได้ในช่วง [a, b] ดังนั้น มันจะหาอนุพันธ์และมีความต่อเนื่องบนแต่ละช่วง xi-1 ได้ ตามทฤษฎีบทค่าเฉลี่ย จะได้
แทนค่าลงใน (1) จะได้
จาก  F'(c_{i})=f(c_{i})\,
และ  x_{i}-x_{i-1} สามารถเขียนในรูป  \Delta x ของผลแบ่งกั้น  i
สังเกตว่าเรากำลังอธิบายพื้นที่ของสี่เหลี่ยมผืนผ้า โดยมีความกว้างคูณความสูง และเราก็บวกพื้นที่เหล่านั้นเข้าด้วยกันจากทฤษฎีบทค่าเฉลี่ย สี่เหลี่ยมผืนผ้าแต่ละรูปอธิบายค่าประมาณของส่วนของเส้นโค้ง
สังเกตอีกว่า  \Delta x_{i} ไม่จำเป็นต้องเหมือนกันในทุก ๆ ค่าของ  i หรือหมายความว่าความกว้างของสี่เหลี่ยมนั้นไม่จำเป็นต้องเท่ากัน สิ่งที่เราต้องทำคือประมาณเส้นโค้งด้วยจำนวนสี่เหลี่ยม  n รูป เมื่อขนาดของส่วนต่าง ๆ เล็กลง และ  n มีค่ามากขึ้น ทำให้เกิดส่วนต่าง ๆ มากขึ้น เพื่อครอบคลุมพื้นที่ เราจะยิ่งเข้าใกล้พื้นที่จริง ๆ ของเส้นโค้ง
โดยการหาลิมิตของนิพจน์นี้เป็นเมื่อค่าเฉลี่ยของส่วนต่าง ๆ นี้ เข้าใกล้ศูนย์ เราจะได้ปริพันธ์แบบรีมันน์ นั่นคือ เราหาลิมิตเมื่อขนาดส่วนที่ใหญ่ที่สุดเข้าใกล้ศูนย์ จะได้ส่วนอื่น ๆ มีขนาดเล็กลง และจำนวนส่วนเข้าใกล้อนันต์
ดังนั้น เราจะใส่ลิมิตไปทั้งสองข้างของสมการ (2) จะได้
ทั้ง F(b) และ F(a) ต่างก็ไม่ขึ้นกับ ||Δ|| ดังนั้น ลิมิตของข้างซ้ายจึงเท่ากับ F(b) - F(a)
และนิพจน์ทางขวาของสมการ หมายถึง อินทิกรัลของ f จาก a ไป b ดังนั้น เราจะได้
จบการพิสูจน์
ตัวอย่าง

ตัวอย่างเช่น ถ้าคุณต้องการคำนวณหา
ให้  f(x)=x^{2} เราจะได้  F(x)={\frac {x^{3}}{3}} เป็นปฏิยานุพันธ์ ดังนั้น
ถ้าเราต้องการหา
จะได้  \int _{1}^{3}{\frac {dx}{x}}={\big [}\ln |x|{\big ]}_{1}^{3}=\ln 3-\ln 1=\ln 3
นัยทั่วไป

เราไม่จำเป็นต้องให้  f ต่อเนื่องตลอดทั้งช่วง ดังนั้นส่วนที่ 1 ของทฤษฎีบทจะกล่าวว่า ถ้า  f เป็นฟังก์ชันที่สามารถหาปริพันธ์เลอเบกบนช่วง  [a,b] และ  x_{0} เป็นจำนวนในช่วง  [a,b] ซึ่ง  f ต่อเนื่องที่  x_{0} จะได้
สามารถหาอนุพันธ์ได้สำหรับ  x=x_{0} และ  F(x_{0})=f(x_{0}) เราสามารถคลายเงื่อนไขของ  f เพียงแค่ให้สามารถหาปริพันธ์ได้ในตำแหน่งนั้น ในกรณีนั้น เราสามารถสรุปได้ว่าฟังก์ชัน  F นั่นสามารถหาอนุพันธ์ได้เกือบทุกที่ และ  F'(x)=f(x) จะเกือบทุกที่ บางทีเราเรียกทฤษฎีนี้ว่า ทฤษฎีบทอนุพันธ์ของเลอเบก
ส่วนที่ 2ของทฤษฎีบทนี้เป็นจริงสำหรับทุกฟังก์ชัน  f ที่สามารถหาปริพันธ์เลอเบกได้ และมีปฏิยานุพันธ์  F (ไม่ใช่ทุกฟังก์ชันที่หาอนุพันธ์ได้)
ส่วนของทฤษฎีบทของเทย์เลอร์ซึ่งกล่าวถึงพจน์ที่เกิดข้อผิดพลาดเป็นปริพันธ์สามารถมองได้เป็นนัยทั่วไปของทฤษฎีบทมูลฐานของแคลคูลัส
มีทฤษฎีบทหนึ่งสำหรับฟังก์ชันเชิงซ้อน: ให้  U เป็นเซตเปิดใน  \mathbb {C}  และ  f:U\to \mathbb {C}  เป็นฟังก์ชันที่มี ปริพันธ์โฮโลมอร์ฟ  F ใน  U ดังนั้นสำหรับเส้นโค้ง  \gamma :[a,b]\to U ปริพันธ์เส้นโค้งจะคำนวณได้จาก
ทฤษฎีบทมูลฐานของแคลคูลัสสามารถวางนัยทั่วไปให้กับ ปริพันธ์เส้นโค้งและพื้นผิวในมิติที่สูงกว่าและบนแมนิโฟลด์ได้ผ่านทฤษฎีบทของสโตกส์
ภาพแสดงแนวคิดของ ผลรวมรีมันน์-ดาบูต์ ซึ่งใช้ในการประมาณพื้นที่ภายใต้กราฟใด ๆ ด้วยกราฟแท่งจำนวนมาก
อิกกี อะเซเลีย

| อิกกี อะเซเลีย |
| --- | --- |

ข้อมูลพื้นฐาน
ชื่อเกิด: อะเมธิสต์ อะเมเลีย เคลลี
เกิด:  (1990-06-07) 7 มิถุนายน ค.ศ. 1990 (34 ปี) ซิดนีย์, ประเทศออสเตรเลีย
ที่เกิด: มัลลัมบิมบี รัฐนิวเซาท์เวลส์, ประเทศออสเตรเลีย
แนวเพลง:  Hip hop  EDM 
อาชีพ:  แร็ปเปอร์  นักแต่งเพลง  นางแบบ 
เครื่องดนตรี: ร้องนำ
ช่วงปี: 2011–ปัจจุบัน
ค่ายเพลง:  Def Jam  Grand Hustle  Mercury  Virgin EMI 

เว็บไซต์: www.iggyazalea.com
นักดนตรี
อะเมธิสต์ อะเมเลีย เคลลี (อังกฤษ: Amethyst Amelia Kelly เกิด 7 มิถุนายน ค.ศ. 1990) รู้จักกันในชื่อในวงการว่า อิกกี อะเซเลีย (อังกฤษ: Iggy Azalea) เป็นแร็ปเปอร์ นักแต่งเพลง และนางแบบ ชาวออสเตรเลีย เกิดที่ซิดนีย์ และเติบโตที่เมืองมัลลัมบิมบี อะเซเลียย้ายไปที่สหรัฐอเมริกาขณะอายุ 16 ปี เพื่อทำงานดนตรีฮิปฮอป พักอาศัยอยู่ที่ภาคใต้ของประเทศ เธอเป็นที่จดจำจากสาธารณชนหลังจากมิวสิกวิดีโอเพลง "พุสซี" และ "ทูไทมส์"  ที่เป็นประเด็นถกเถียงในยูทูบ เธอเซ็นสัญญาสังกัดแกรนด์ฮัลเซิลของที.ไอ. ใน ค.ศ. 2012 ซึ่งสนใจเธอจากงานมิกซ์เทปชื่อ อิกนอแรนต์อาร์ต
สตูดิโออัลบั้มแรกของเธอ เดอะนิวคลาสสิก (2014) ขึ้นอันดับหนึ่งบนชาร์ตหลายชาร์ตทั่วโลก และได้รับคำวิจารณ์คละกัน อัลบั้มมีซิงเกิล 5 เพลง ได้แก่ "เวิร์ก" "เบาส์" "เชนจ์ยัวร์ไลฟ์" "แฟนซี" และ "แบล็กวิโดว์" เพลง "แฟนซี" เป็นเพลงดังที่ขึ้นอันดับหนึ่งบนบิลบอร์ดฮอต 100 ทำให้อะเซเลียเป็นแร็ปเปอร์หญิงเดี่ยวคนที่สี่ที่ทำเพลงอันดับหนึ่งได้ นอกจากนี้ อะเซเลียยังปรากฏในเพลง "พรอบเบลิม" ของอะรีอานา กรานเด ขึ้นอันดับสองบนบิลบอร์ดฮอต 100 ติดกับซิงเกิล "แฟนซี" ของเธอ อะเซเลียและเดอะบีเทิลส์เป็นศิลปินที่มีเพลงอันดับหนึ่งและสองพร้อม ๆ กัน นอกจากนี้ อะเซเลียยังเป็นแร็ปเปอร์หญิงที่มีซิงเกิลอันดับหนึ่งนานที่สุดบนชาร์ตบิลบอร์ดฮอต 100 นำหน้าลิลคิม
เหงียน ถั่ญ จุง

เหงียน ถั่ญ จุง (เวียดนาม: Nguyễn Thành Chung; เกิดเมื่อวันที่ 8 กันยายน พ.ศ. 2540) เป็นนักฟุตบอลอาชีพชาวเวียดนามที่เล่นในตำแหน่ง เซ็นเตอร์แบ็ก ให้กับสโมสรฮานอย ในวี.ลีก ดิวิชัน 1 และทีมชาติเวียดนาม
เกียรติยศ

ฮานอย เอฟซี
วี.ลีก ดิวิชัน 1: 2016, 2018, 2019, 2022
เวียดนาม เนชั่นแนล คัพ: 2019, 2020, 2022
เวียดนาม ซูเปอร์คัพ: 2019, 2020, 2021
เวียดนาม อายุไม่เกิน 23 ปี
เอเชียนคัพ รุ่นอายุไม่เกิน 23 ปี รองชนะเลิศ: 2018
กีฬาซีเกมส์: 2019
เวียดนาม
ฟุตบอลชิงแชมป์แห่งชาติอาเซียน: 2024; รองชนะเลิศ: 2022
วีเอฟเอฟ คัพ: 2022
เชื่อมหัวใจ

| --- | --- |
เชื่อมหัวใจ

ココロコネクト (Kokoro Konekuto)
แนว: โรแมนติกคอมเมดี้, เหนือธรรมชาติ
ไลต์โนเวล
เขียนโดย: ซาดานัตสึ อันดะ
วาดภาพโดย: ชิโรมิซากานะ
สำนักพิมพ์:  Enterbrain  รักพิมพ์
ในเครือ:  Famitsu Bunko
กลุ่มเป้าหมาย: ชาย
วางจำหน่ายตั้งแต่: 30 มกราคม 2010 – 30 กันยายน 2013
จำนวนเล่ม: 11 เล่ม
มังงะ
เขียนโดย: ซาดานัตสึ อันดะ
วาดภาพโดย: Cuteg
สำนักพิมพ์:  Enterbrain  รักพิมพ์
นิตยสาร: Famitsu Comic Clear
กลุ่มเป้าหมาย: เซเน็ง
วางจำหน่ายตั้งแต่: 22 ตุลาคม 2010 – 23 สิงหาคม 2013
จำนวนเล่ม: 5 เล่ม
อนิเมะโทรทัศน์
กำกับโดย: ชิน โอนูมะ ชินยะ คาวัตสึระ
อำนวยการสร้างโดย: มาซาโกะ ทากายามะ ทากาฮิโระ ยามานากะ
เขียนบทโดย: ฟุมิฮิโกะ ชิโมะ
ดนตรีโดย: ยาซุฮิโระ มิซาวะ
สตูดิโอ: Silver Link
ถือสิทธิ์โดย:  TIGA
เครือข่าย: Tokyo MX, Tvk, Chiba TV, TV Saitama, MBS, AT-X, BS11
ฉาย:  8 กรกฎาคม 2012  –  30 ธันวาคม 2012
ตอน: 17 ตอน
เชื่อมหัวใจ (ญี่ปุ่น: ココロコネクト; โรมาจิ: Kokoro Konekuto) เป็นซีรีส์ไลต์โนเวลญี่ปุ่นเขียนโดยซาดานัตสึ อันดะ วาดภาพโดยชิโรมิซากานะ เป็นเรื่องราวเกี่ยวกับนักเรียนมัธยมปลาย 5 คนที่ต้องพบเจอกับเหตุการณ์ประหลาดเหนือธรรมชาติ ทำให้พวกเขาต้องเปิดเผยความลับของตนซึ่งจะเป็นการทดสอบความสัมพันธ์ระหว่างกัน ซีรีส์ไลต์โนเวลมีทั้งหมด 11 เล่ม ตีพิมพ์โดย Enterbrain ตั้งแต่เดือนมกราคม 2010 ถึงกันยายน 2013 สำหรับในประเทศไทยตีพิมพ์โดยสำนักพิมพ์รักพิมพ์
เชื่อมหัวใจ ได้รับการดัดแปลงเป็นมังงะตีพิมพ์โดย Enterbrain ในประเทศไทยตีพิมพ์โดยสำนักพิมพ์รักพิมพ์ และการดัดแปลงเป็นอนิเมะโดยสตูดิโอ Silver Link ออกอากาศที่ญี่ปุ่นตั้งแต่เดือนกรกฎาคมถึงธันวาคม 2012 สำหรับในประเทศไทยถือลิขสิทธิ์โดย TIGA
เนื้อเรื่อง

เรื่องราวของนักเรียนมัธยมปลายสมาชิกชมรมวิจัยวัฒนธรรม 5 คน ได้แก่ ไทจิ อิโอริ ฮิเมโกะ โยชิฟูมิ และ ยุย ที่ต้องพบเจอกับปรากฏการณ์ประหลาดเหนือธรรมชาติที่เกิดขึ้นในชีวิตประจำวันของพวกเขา โดยผู้ที่อยู่เบื้องหลังคือฟูเซ็นคาซึระที่ต้องการทดสอบทุกคนด้วยเป้าหมายที่ไม่ทราบแน่ชัด ระหว่างที่พวกเขาเผชิญกับปรากฏการณ์เหล่านี้ ความลับและบาดแผลในจิตใจของพวกเขาจะถูกเปิดเผยออกมาซึ่งทำให้ความสัมพันธ์ของพวกเขาสั่นคลอน
สื่อ > ไลต์โนเวล

เชื่อมหัวใจ เป็นซีรีส์ไลต์โนเวล 11 เล่ม ตีพิมพ์โดย Enterbrain ในเครือ Famitsu Bunko ในประเทศไทยตีพิมพ์โดยสำนักพิมพ์รักพิมพ์จำนวน 5 เล่ม
| # | ชื่อเล่ม | วันที่ออกจำหน่ายต้นฉบับ | วันที่ออกจำหน่ายไทย |
| --- | --- | --- | --- |
| 1 | เชื่อมหัวใจ สลับร่างอลเวง Kokoro Connect Hito Random (ココロコネクト ヒトランダム) | 30 มกราคม 2010  978-4-04-726290-4 | 978-6-16-217256-4 |
| 2 | เชื่อมหัวใจ บาดแผลผกผัน Kokoro Connect Kizu Random (ココロコネクト キズランダム) | 29 พฤษภาคม 2010  978-4-04-726537-0 | 978-6-16-217428-5 |
| 3 | เชื่อมหัวใจ ย้อนอดีตตาลปัตร Kokoro Connect Kako Random (ココロコネクト カコランダム) | 30 กันยายน 2010  978-4-04-726775-6 | 978-6-16-217906-8 |
| 4 | เชื่อมหัวใจ เส้นทางผันแปร Kokoro Connect Michi Random (ココロコネクト ミチランダム) | 29 มกราคม 2011  978-4-04-727030-5 | 978-6-16-373089-3 |
| 5 | เชื่อมหัวใจ เรื่องสั้นคั่นเวลา Kokoro Connect Clip Time (ココロコネクト クリップタイム) | 30 พฤษภาคม 2011  978-4-04-727280-4 | 978-6-16-373296-5 |
สื่อ > มังงะ

มังงะตีพิมพ์โดย Enterbrain ทั้งหมด 5 เล่ม โดยเล่มแรกตีพิมพ์เมื่อวันที่ 14 พฤษภาคม 2011 และเล่มสุดท้ายตีพิมพ์เมื่อวันที่ 14 กันยายน 2013
สื่อ > อนิเมะ

การดัดแปลงเป็นอนิเมะจากนิยายเล่มที่ 1-4 กำกับโดยชินยะ คาวัตสึระ เขียนบทโดยฟุมิฮิโกะ ชิโมะ ผลิตโดยสตูดิโอ Silver Link รวมทั้งหมด 17 ตอน โดย 13 ตอนแรกออกอากาศที่ญี่ปุ่นตั้งแต่วันที่ 8 กรกฎาคม ถึง 30 กันยายน พ.ศ. 2555 และ 4 ตอนสุดท้ายออกอากาศทาง AT-X ในวันที่ 30 ธันวาคม พ.ศ. 2555
แหล่งข้อมูลอื่น

เว็บไซต์ทางการของไลต์โนเวล เก็บถาวร 2016-09-17 ที่ เวย์แบ็กแมชชีน (ในภาษาญี่ปุ่น)
เว็บไซต์ทางการของอนิเมะ (ในภาษาญี่ปุ่น)
เว็บไซต์ทางการของมังงะ (ในภาษาญี่ปุ่น)
เชื่อมหัวใจ (นิยาย) ที่เครือข่ายข่าวอนิเมะ
จังหวัดอิบารากิ

สำหรับความหมายอื่น ดูที่ อิบารากิ
จังหวัดอิบารากิ (ญี่ปุ่น: 茨城県; โรมาจิ: Ibaraki-ken) เป็นจังหวัดของประเทศญี่ปุ่น ตั้งอยู่ในภูมิภาคคันโตของเกาะฮนชู มีจำนวนประชากร 2,828,086 คน (1 มิถุนายน ค.ศ. 2023) และมีขนาดพื้นที่ทางภูมิศาสตร์ 6,097.19 ตารางกิโลเมตร (2,354.14 ตารางไมล์) มีอาณาเขตทางทิศเหนือติดกับจังหวัดฟูกูชิมะ ทิศตะวันตกเฉียงเหนือติดกับจังหวัดโทจิงิ ทิศตะวันตกเฉียงใต้ติดกับจังหวัดไซตามะ ทิศใต้ติดกับจังหวัดชิบะ และทิศตะวันออกติดกับมหาสมุทรแปซิฟิก
จังหวัดอิบารากิมีนครมิโตะเป็นเมืองหลวงของจังหวัดและเมืองที่ใหญ่ที่สุดในจังหวัด เมืองหลักอื่น ๆ ได้แก่ นครสึกูบะ นครฮิตาจิ และนครฮิตาจินากะ จังหวัดอิบารากิตั้งอยู่บนชายฝั่งตะวันออกของญี่ปุ่นที่ติดกับมหาสมุทรแปซิฟิก อยู่ทางทิศตะวันออกเฉียงเหนือของโตเกียว และเป็นส่วนหนึ่งของเขตมหานครโตเกียว ซึ่งเป็นเขตมหานครที่มีประชากรมากที่สุดในโลก จังหวัดอิบารากิมีทะเลสาบคาซูมิงาอูระ ซึ่งเป็นทะเลสาบที่ใหญ่เป็นอันดับสองของญี่ปุ่น มีแม่น้ำโทเนะ ซึ่งเป็นแม่น้ำที่ยาวเป็นอันดับสองและมีพื้นที่ลุ่มน้ำที่ใหญ่ที่สุดของญี่ปุ่น และมีภูเขาสึกูบะ ซึ่งเป็นหนึ่งในภูเขาที่มีชื่อเสียงที่สุดในญี่ปุ่น นอกจากนี้ จังหวัดอิบารากิยังเป็นที่ตั้งของสวนไครากุ ซึ่งเป็นหนึ่งในสามสวนที่มีชื่อเสียงที่สุดของญี่ปุ่น และเป็นศูนย์กลางศิลปะการต่อสู้ไอกิโด
ศาลากลางจังหวัดอิบารากิตั้งอยู่ในนครมิโตะ
ภูมิศาสตร์ > ที่ตั้ง

จังหวัดอิบารากิตั้งอยู่ทางตอนเหนือของเขตคันโตและมีอาณาเขตครอบคลุมพื้นที่กลางของหมู่เกาะญี่ปุ่น ระยะทางจากจังหวัดอิบารากิถึงเมืองหลวงโตเกียวอยู่ระหว่าง 30 ถึง 150 กม. (100 กม. จากมิโตะ เมืองหลวงของจังหวัดอิบารากิ) และ 40 กม. จากสนามบินนานาชาตินาริตะถึงเมืองวิทยาศาสตร์สึกูบะ (Tsukuba Science City)
ภูมิศาสตร์ > พื้นที่

จังหวัดอิบารากิมีพื้นที่ 6,093 ตารางกิโลเมตร กว้างใหญ่เป็นลำดับที่ 24 ของประเทศ ด้วยเหตุที่พื้นที่ของจังหวัดอิบารากิส่วนใหญ่เป็นพื้นที่ราบ พื้นที่ร้อยละ 64 (3,913 กม.) จึงเหมาะสำหรับเป็นที่อยู่อาศัย
ภูมิศาสตร์ > ลักษณะทางภูมิศาสตร์

บริเวณภาคเหนือและตะวันตกเฉียงเหนือของจังหวัดอิบารากิ เป็นที่ตั้งของเทือกเขายามิโซะ เทือกเขาทากะ และเทือกเขาคูจิ ซึ่ง ทอดยาวจากเหนือมาใต้ เทือกเขาคูจิและเทือกเขาทากะตั้งอยู่บริเวณปลายด้านใต้ของเขตภูเขาอบุคุมะ[โปรดขยายความ] แม่น้ำยามาดะ แม่น้ำซาโตะ แม่น้ำคูจิ และแม่น้ำนากะ ไหลผ่านบริเวณพื้นที่ราบลุ่มที่เป็นแอ่ง เทือกเขายามิโซะเริ่มต้นจากภูเขายามิโซะ ซึ่งเป็นภูเขา ที่สูงที่สุดในจังหวัด (1,022 ม.) กั้นพรมแดนทางตะวันตกเฉียงเหนือและทอดยาวไปทางใต้กั้นพรมแดนระหว่างจังหวัดอิบารากิกับจังหวัดโทชิกิ ต่อด้วยภูเขาคาบะและภูเขาสึกูบะ ส่วนเทือกเขาทากะประกอบด้วยภูเขาฮานาโซโนะ ภูเขาคามิเนะ และภูเขาทากาซูซุ
พื้นที่ราบโจโซ ซึ่งเป็นส่วนหนึ่งของพื้นที่ราบคันโต ครอบคลุมพื้นที่ภาคกลางและพื้นที่ภาคตะวันตกเฉียงใต้ของจังหวัด แม่น้ำโคคาอิและแม่น้ำคินุไหลลงไปทางใต้ผ่านพื้นที่ราบโจโซไปบรรจบกันกลายเป็นแม่น้ำโทเนะ บริเวณแม่น้ำโทเนะถือเป็นพื้นที่ราบลุ่มแม่น้ำที่ใหญ่ที่สุด จากนั้นแม่น้ำโทเนะจะไหลลงสู่มหาสมุทรแปซิฟิก
พื้นที่ทางตะวันออกเฉียงใต้เป็นที่ตั้งของทะเลสาบที่ใหญ่ที่สุดในญี่ปุ่น คือ ทะเลสาบคาซูมิกาอูระ และทะเลสาบคิตาอูระ
ส่วนทางตะวันออกชายฝั่งทะเลทอดยาว 190 กม.
เขตการปกครอง

จังหวัดอิบารากิประกอบด้วย 32 นคร 7 อำเภอ 10 เมือง และ 2 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2562 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดยนคร 32 แห่งในจังหวัดอิบารากิมีพื้นที่รวมกัน 5,090.39 ตารางกิโลเมตร หรือคิดเป็นร้อยละ 83.49 ของพื้นที่จังหวัด และมีประชากรรวม 2,647,421 คน หรือคิดเป็นร้อยละ 90.76 ของประชากรทั้งจังหวัด
เขตการปกครอง > นคร

| รหัส | นคร | ภาษาญี่ปุ่น | โรมาจิ | พื้นที่  (ค> ศ. 2019) | ประชากร  (ค> ศ. 2015) | ความหนาแน่น  (คน/ตร> กม.) |
| --- | --- | --- | --- | --- | --- | --- |
| 08201 | มิโตะ (เมืองเอก) | 水戸市 | Mito-shi | 217.32 | 270,783 | 1,246 |
| 08202 | ฮิตาจิ | 日立市 | Hitachi-shi | 225.78 | 185,054 | 820 |
| 08203 | สึจิอูระ | 土浦市 | Tsuchiura-shi | 122.89 | 140,804 | 1,146 |
| 08204 | โคงะ | 古河市 | Koga-shi | 123.58 | 140,946 | 1,141 |
| 08205 | อิชิโอกะ | 石岡市 | Ishioka-shi | 215.53 | 76,020 | 353 |
| 08207 | ยูกิ | 結城市 | Yūki-shi | 65.76 | 51,594 | 785 |
| 08208 | รีวงาซากิ | 龍ケ崎市 | Ryūgasaki-shi | 78.55 | 78,342 | 997 |
| 08210 | ชิมตสึมะ | 下妻市 | Shimotsuma-shi | 80.88 | 43,293 | 535 |
| 08211 | โจโซ | 常総市 | Jōsō-shi | 123.64 | 61,483 | 497 |
| 08212 | ฮิตาจิโอตะ | 常陸太田市 | Hitachiōta-shi | 371.99 | 52,294 | 141 |
| 08214 | ทากาฮางิ | 高萩市 | Takahagi-shi | 193.58 | 29,638 | 153 |
| 08215 | คิตะอิบารากิ | 北茨城市 | Kitaibaraki-shi | 186.80 | 44,412 | 238 |
| 08216 | คาซามะ | 笠間市 | Kasama-shi | 240.40 | 76,739 | 319 |
| 08217 | โทริเดะ | 取手市 | Toride-shi | 69.94 | 106,570 | 1,524 |
| 08219 | อูชิกุ | 牛久市 | Ushiku-shi | 58.92 | 84,317 | 1,431 |
| 08220 | สึกูบะ | つくば市 | Tsukuba-shi | 283.72 | 226,963 | 800 |
| 08221 | ฮิตาจินากะ | ひたちなか市 | Hitachinaka-shi | 99.96 | 155,689 | 1,558 |
| 08222 | คาชิมะ | 鹿嶋市 | Kashima-shi | 106.02 | 67,879 | 640 |
| 08223 | อิตาโกะ | 潮来市 | Itako-shi | 71.40 | 29,111 | 408 |
| 08224 | โมริยะ | 守谷市 | Moriya-shi | 35.71 | 64,753 | 1,813 |
| 08225 | ฮิตาจิโอมิยะ | 常陸大宮市 | Hitachiōmiya-shi | 348.45 | 42,587 | 122 |
| 08226 | นากะ | 那珂市 | Naka-shi | 97.82 | 54,276 | 555 |
| 08227 | ชิกูเซ | 筑西市 | Chikusei-shi | 205.30 | 104,573 | 509 |
| 08228 | บันโด | 坂東市 | Bandō-shi | 123.03 | 54,087 | 440 |
| 08229 | อินาชิกิ | 稲敷市 | Inashiki-shi | 205.81 | 42,810 | 208 |
| 08230 | คาซูมิงาอูระ | かすみがうら市 | Kasumigaura-shi | 156.60 | 42,147 | 269 |
| 08231 | ซากูรางาวะ | 桜川市 | Sakuragawa-shi | 180.06 | 42,632 | 237 |
| 08232 | คามิซุ | 神栖市 | Kamisu-shi | 146.97 | 94,522 | 643 |
| 08233 | นาเมงาตะ | 行方市 | Namegata-shi | 222.48 | 34,909 | 157 |
| 08234 | โฮโกตะ | 鉾田市 | Hokota-shi | 207.60 | 48,147 | 232 |
| 08235 | สึกูบามิราอิ | つくばみらい市 | Tsukubamirai-shi | 79.16 | 49,136 | 621 |
| 08236 | โอมิตามะ | 小美玉市 | Omitama-shi | 144.74 | 50,911 | 352 |
| ทุกนคร | ทุกนคร | ทุกนคร | ทุกนคร | 5,090.39 | 2,647,421 | 520 |
เขตการปกครอง > อำเภอ เมือง และหมู่บ้าน

จังหวัดอิบารากิมี 7 อำเภอ โดยแต่ละอำเภอมีเขตการปกครองต่าง ๆ ดังนี้
อำเภอคิตะโซมะ
อำเภอคูจิ
อำเภอซาชิมะ
อำเภอนากะ
อำเภอยูกิ
อำเภออินาชิกิ
อำเภอฮิงาชิอิบารากิ
| รหัส | อำเภอ | เมือง/หมู่บ้าน | ภาษาญี่ปุ่น | โรมาจิ | พื้นที่  (ค> ศ. 2019) | ประชากร  (ค> ศ. 2015) | ความหนาแน่น  (คน/ตร> กม.) |
| --- | --- | --- | --- | --- | --- | --- | --- |
| 08300 | ฮิงาชิอิบารากิ !อำเภอฮิงาชิอิบารากิ | ฮิงาชิอิบารากิ !อำเภอฮิงาชิอิบารากิ | 東茨城郡 | Higashiibaraki-gun | 307.27 | 69,607 | 227 |
| 08302 | ฮิงาชิอิบารากิ | เมืองอิบารากิ | 茨城町 | Ibaraki-machi | 121.58 | 32,921 | 271 |
| 08309 | ฮิงาชิอิบารากิ | เมืองโออาไร | 大洗町 | Ōarai-machi | 23.89 | 16,886 | 707 |
| 08310 | ฮิงาชิอิบารากิ | เมืองชิโรซาโตะ | 城里町 | Shirosato-machi | 161.80 | 19,800 | 122 |
| 08340 | นากะ !อำเภอนากะ | นากะ !อำเภอนากะ | 那珂郡 | Naka-gun | 38.00 | 37,713 | 992 |
| 08341 | นากะ | หมู่บ้านโทไก | 東海村 | Tōkai-mura | 38.00 | 37,713 | 992 |
| 08360 | คูจิ !อำเภอคูจิ | คูจิ !อำเภอคูจิ | 久慈郡 | Kuji-gun | 325.76 | 18,053 | 55 |
| 08361 | คูจิ | เมืองไดโงะ | 大子町 | Daigo-machi | 325.76 | 18,053 | 55 |
| 08440 | อินาชิกิ !อำเภออินาชิกิ | อินาชิกิ !อำเภออินาชิกิ | 稲敷郡 | Inashiki-gun | 182.30 | 72,545 | 398 |
| 08442 | อินาชิกิ | หมู่บ้านมิโฮะ | 美浦村 | Miho-mura | 66.61 | 15,842 | 238 |
| 08443 | อินาชิกิ | เมืองอามิ | 阿見町 | Ami-machi | 71.40 | 47,535 | 666 |
| 08447 | อินาชิกิ | เมืองคาวาจิ | 河内町 | Kawachi-machi | 44.30 | 9,168 | 207 |
| 08520 | ยูกิ !อำเภอยูกิ | ยูกิ !อำเภอยูกิ | 結城郡 | Yūki-gun | 58.99 | 22,021 | 373 |
| 08521 | ยูกิ | เมืองยาจิโยะ | 八千代町 | Yachiyo-machi | 58.99 | 22,021 | 373 |
| 08540 | ซาชิมะ !อำเภอซาชิมะ | ซาชิมะ !อำเภอซาชิมะ | 猿島郡 | Sashima-gun | 69.70 | 33,303 | 478 |
| 08542 | ซาชิมะ | เมืองโกกะ | 五霞町 | Goka-machi | 23.11 | 8,786 | 380 |
| 08546 | ซาชิมะ | เมืองซาไก | 境町 | Sakai-machi | 46.59 | 24,517 | 526 |
| 08560 | คิตะโซมะ !อำเภอคิตะโซมะ | คิตะโซมะ !อำเภอคิตะโซมะ | 北相馬郡 | Kitasōma-gun | 24.90 | 16,313 | 655 |
| 08564 | คิตะโซมะ | เมืองโทเนะ | 利根町 | Tone-machi | 24.90 | 16,313 | 655 |
| ทุกเมืองและหมู่บ้าน | ทุกเมืองและหมู่บ้าน | ทุกเมืองและหมู่บ้าน | ทุกเมืองและหมู่บ้าน | ทุกเมืองและหมู่บ้าน | 1,006.92 | 269,555 | 268 |
ประชากร

ในปี 1947 ประชากรที่อาศัยอยู่ในจังหวัดอิบารากิมีเพียง 2 ล้านคน แต่ตั้งแต่ปี 1966 จำนวนประชากรได้เพิ่มขึ้นอย่างต่อเนื่อง และในปี 2014 ด้วยจำนวนประชากรประมาณ 2.93 ล้านคน ทำให้จังหวัดอิบารากิมีจำนวนประชากรอยู่ในลำดับที่ 11 จากจำนวนประชากรทั้งหมดของประเทศที่มีอยู่ 127 ล้านคน
| 0 | 1 | 2 | 3 |
| --- | --- | --- | --- |

| อายุ | ชาย | หญิง | รวมทั้งหมด |
| มากกว่า 100 | 159 | 883 | 1,042 |
| 90-99 | 7,060 | 25,744 | 32,804 |
| 80-89 | 62,337 | 105,338 | 167,675 |
| 70-79 | 145,646 | 158,938 | 304,584 |
| 60-69 | 220,716 | 223,385 | 444,101 |
| 50-59 | 190,504 | 187,059 | 377,563 |
| 40-49 | 203,522 | 191,441 | 394,963 |
| 30-39 | 199,889 | 182,473 | 382,362 |
| 20-29 | 155,300 | 137,745 | 293,045 |
| 10-19 | 147,614 | 119,843 | 246,158 |
| 0-9 | 126,315 | 119,843 | 246,158 |
| รวมทั้งหมด | 1,468,073 | 1,476,042 | 2,944,115 |
แหล่งข้อมูลอื่น

เว็บไซต์อย่างเป็นทางการ
| ด ค ก จังหวัดอิบารากิ |
| --- | --- | --- |
มิโตะ (เมืองหลวง)
| นครศูนย์กลาง |  มิโตะ  |  |
| นครพิเศษ |  สึกูบะ  |  |
| นคร |  คาชิมะ  คาซามะ  คาซูมิงาอูระ  คามิซุ  คิตะอิบารากิ  โคงะ  โจโซ  ชิกูเซ  ชิมตสึมะ  ซากูรางาวะ  ทากาฮางิ  โทริเดะ  นากะ  นาเมงาตะ  บันโด  โมริยะ  ยูกิ  รีวงาซากิ  สึกูบามิราอิ  สึจิอูระ  อิชิโอกะ  อิตาโกะ  อินาชิกิ  อูชิกุ  โอมิตามะ  ฮิตาจิ  ฮิตาจินากะ  ฮิตาจิโอตะ  ฮิตาจิโอมิยะ  โฮโกตะ  |  |
| เมืองและหมู่บ้าน แบ่งตามอำเภอ |  อำเภอคิตะโซมะ โทเนะ  อำเภอคูจิ ไดโงะ  อำเภอซาชิมะ โกกะ  ซาไก  อำเภอนากะ นากะ  อำเภอยูกิ ยาจิโยะ  อำเภออินาชิกิ คาวาจิ  มิโฮะ  อามิ  อำเภอฮิงาชิอิบารากิ ชิโรซาโตะ  อิบารากิ  โออาไร  |  |